paragraph_text: You Can Dance je primio većinom pozitivne komentare kritičara, koji su naglasili kako već dobro poznate pjesme dolaze u sasvim novoj strukturi, nazivajući album ključnim za tulume. Album je bio komercijalna uspješnica, zaradivši platinastu certifikaciju od strane Recording Industry Association of America (RIAA) za prodanih više od milijun kopija u Sjedinjeim Državama. Album je dospio u Top 10 u Francuskoj, Italiji, Japanu, Nizozemskoj, Novom Zelandu, Norveškoj i Ujedinjenom Kraljevstvu. Prodan je u više od pet milijuna primjeraka u cijelom svijetu, što ga čini drugim najprodavanijim remix albumom svih vremena samo iza Blood on the Dance Floor Michaela Jacksona. "Spotlight" je jedini singl s albuma, ali izdan samo u Japanu. U Sjedinjenim Državama se pjesma pojavila na Billboard Airplay Chart zbog velikog radijskog emitiranja.